Predkladacia správa

Cieľom predkladaného materiálu je požiadať vládu SR o súhlas s predložením žiadosti o poskytnutie pomoci z Kohézneho fondu Európskej komisii a o súhlas so spolufinancovaním projektu zo štátneho rozpočtu.
Povinnosť predkladať na rokovanie vlády SR žiadosti o financovanie z Kohézneho fondu pred ich zaslaním Európskej komisii vyplýva z bodu B.6. uznesenia vlády SR č. 252 zo dňa 24. 3. 2004.
Návrh žiadosti o poskytnutie pomoci z Kohézneho fondu pre projekt „Bratislava – protipovodňová ochrana“ predložil minister životného prostredia SR ministrovi výstavby a regionálneho rozvoja ako vedúcemu predstaviteľovi Riadiaceho orgánu pre KF dňa 30. júna 2004.
	Projektom dotknutá oblasť zahŕňa časti hlavného mesta SR Bratislava (Bratislava I, II, IV, V) a  územie medzi obcami Gabčíkovo a Sap. Projekt rieši protipovodňovú ochranu nielen v uvedených obciach, ale aj v celej oblasti Žitného ostrova a časti Podunajskej nížiny na ľavom brehu Malého Dunaja                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   a celkovo sa dotkne viac ako 490 tis. obyvateľov.
	Finančný plán projektu je nasledovný:
Položka	v €	v Sk	
Celkové vyčíslené náklady projektu vrátane DPH	 37 436 110	1 493 700 810	
Celkové oprávnené rozpočtové náklady projektu 	31 238 748	1 246 426 045	
Nenávratný finančný príspevok z KF 	26 552 936 	1 059 462 146	
Národné spolufinancovanie (štátny rozpočet) 	3 123 874	124 642 573	
Národné spolufinancovanie (konečný prijímateľ) 	1 561 938	 62 321 326 	
	Investičné náklady sú  prepočítané kurzom 39,9 Sk/1€, čo vychádza z predpokladu ďalšieho vývoja kurzu. DPH je súčasťou iba celkových vyčíslených nákladov projektu, ináč všetky ostatné náklady sú v celom materiáli uvádzané bez DPH.
	Požadovaná výška pomoci z KF predstavuje 85 % oprávnených nákladov na realizáciu projektu, 10% bude financovaných zo štátneho rozpočtu a 5% z vlastných zdrojov žiadateľa.	Súčasné uvádzané celkové rozpočtové náklady projektu boli oproti indikatívnemu zoznamu projektov v oblasti životného prostredia v schválenej Stratégii SR pre Kohézny fond na roky 2004 – 2006 upravené z toho dôvodu, že projekt na základe štúdie uskutočniteľnosti a skúseností z povodní z roku 2002 bol doplnený o aktivity č. 7. Výstavba protipovodňovej línie v úseku Starý most- protipovodňová ochranná hrádza Peteržalka (SK) Wolfsthal (A) a č.8 Zlepšenie bezpečnosti ľavostrannej hrádze odpadového kanála Vodného diela Gabčíkovo
	V záujme dodržania legislatívy Slovenskej republiky a najmä §10 zákona č. 254/1998 Z. z. o verejných prácach, po ukončení EIA – požiadané o ňu bolo 25. 6. 2004 - je potrebné, aby Ministerstvo životného prostredia SR urýchlene požiadalo  Ministerstvo výstavby a regionálneho rozvoja SR o vykonanie štátnej expertízy na stavebný zámer projektu „Bratislava – protipovodňová ochrana“ . Ministerstvo výstavby a regionálneho rozvoja SR po prijatí žiadosti o vykonanie štátnej expertízy zabezpečí výkon štátnej expertízy na stavebný zámer projektu „Bratislava – protipovodňová ochrana“. Pri súbežnom posudzovaní žiadosti v EK a výkone štátnej expertízy projektu na stavebný zámer projektu „Bratislava – protipovodňová ochrana“ sa zabezpečí stanovenie maximálnej ceny projektu ešte pred rozhodnutím EK o podpore projektu, keďže doba posudzovania žiadosti v EK je 3 až 5 mesiacov.
Stanovenie maximálnej ceny projektu má význam z hľadiska verejného obstarávania – je záväzným ukazovateľom pre rozhodovanie výberovej komisie.